දකුණු අප්‍රිකාවේ පළමුවන කලු ජාතික ජනාධිපතිවරයා වූ නෙල්සන් මැන්ඩෙලා ලබන මස පැවැත්වෙන ලෝක කුසලාන පාපන්දු තරගාවලියේ සමාරම්භක හා සමාප්ති උළෙලවල් සඳහා සහභාගී වීමට කැමැත්ත ප්‍රකාශ කළ බව දකුණු අප්‍රිකානු ක්‍රීඩා අමාත්‍යවරයා පවසයි.තවදුරටත් අදහස් දක්වමින් දකුණු අපි‍්‍රකානු ක්‍රීඩා අමාත්‍ය මැක්හෙන්කේෂි, මැන්ඩෙලා කැමැත්තෙන් පාපන්දු සමාරම්භක හා සමාප්ති උළෙලවල් සඳහා සහභාගීවන බවත්, ඔහු බලාපොරොත්තු වූ පරිදි ප්‍රවේශපත් 4ක් ලබාදීමට සංවිධායක කමිටුව එකඟ වී ඇති බවත් දැන්වීය.ලබන මස 92 වැනි වියට පා තබන මැන්ඩෙලා වයෝවෘද්ධ තත්ත්වය මත ලෝක කුසලාන තරගාවලියට සහභාගී වීම අවිනිශ්චිත තත්ත්වයක පැවතුණත් පසුව ඔහු සහභාගී වීමට කැමැත්ත ප්‍රකාශ කරන ලදී.